  Туспуктэм: Майя Бывальцева Майя Бывальцева Россиын «Мобильный избиратель» механизм ужаны ӧдъяз. Солы луыса куара сётыны яра отын, кытын адями со вакытэ луоз. Но со понна азьвыл ик куриськон сётыны кулэ, соосты 29-тӥ толшорысен кутыны кутскизы. Со сярысь журналистъёслы Удмуртиысь Быръёнъёсъя ӧрилэн кивалтӥсез Светлана Пальчик ивортӥз. Кытын луэмъя (по месту нахождения) куара сётон понна куриськонэз кӧня ке амалэн гожтыны луэ. 29-тӥ толшорысен 11-тӥ южтолэзёзь: — МФЦ-ын; — котькудаз быръёнъёсъя кар яке ёрос ӧриын; — Госуслуги портал пыр. Нош 6-тӥ южтолэзьысен котькудаз быръёнъёсъя участковой ӧриын но. Озьы адями дышетскыны, ужезъя, шутэтскыны яке кунояны кошкем интыын но куара сётыны быгатоз. Нош югдур воштӥськиз но адями быръён нуналэ ас дораз ик луиз ке, соку нырысетӥзэ куриськонэз сётэм интыын ик вылысь куриськон гожтоно. Тодэ вайытом, Росси азьмуртэз быръёнъёс улсын куара сётон куинь нунал мыноз – 15-17 южтолэзе. Тегъёс: быръёнъёс Россилэназьмуртэз куарасётон Удмуртия Россия  